Diari Oficial de la Generalitat Valenciana


Sumari del DOGV 7394, del 03-11-2014 (2014/9890)

Notificació de la interlocutòria dictada en el procediment de constitució de l'acolliment número 715/2014.
----------------------------------------------------------------------------------------------------------

### Dades del document

Número de DOGV
:   7394

Data del DOGV
:   03-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/9890


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la interlocutòria dictada en el procediment de constitució de l'acolliment número 715/2014. [2014/9890]  
Constitució de l'acolliment 000715/2014  
Rafael Roselló Sobrevela, secretari del Jutjat de Primera Instància número 8 de València.  
Juí constitució de l'acolliment 000715/2014  
Part demandant: Generalitat Valenciana.  
Part demandada: -  
Sobre: acolliments.  
En el juí a què es fa referència s'ha dictat la resolució que té el text que, literalment, és com seguix:  
  
«Interlocutòria  
València, 28 d'octubre de 2014  
Per evacuat el trasllat al ministeri fiscal, uniu l'informe emés i [...]  
  
Fets  
Primer. La Generalitat Valenciana presenta expedient de jurisdicció voluntària número 715/2014, i proposa l'acolliment familiar permanent en favor de la família acollidora que consta en l'expedient respecte de menor.  
Segon. Admesa a tràmit la sol·licitud plantejada en forma i amb els requisits legals es va citar per a ser oïdes i consentir a la família acollidora proposta per l'entitat pública corresponent, i realitzar la resta de compareixences i audiències preceptives d'acord amb les circumstàncies de cada cas concret, amb el resultat que consta en els actes del procés. Finalment, es va conferir trasllat al ministeri fiscal com a garant de l'orde públic i en defensa dels interessos de l'acollit menor d'edat, i es va emetre un informe favorable a l'estimació de l'expedient sense oposar res respecte d'això.  
Raonaments jurídics  
Primer. De conformitat amb allò que disposa l'article 172.3 del Codi Civil, la guarda assumida a sol·licitud dels pares o tutors o com a funció de la tutela per ministeri de la llei, es realitzarà per mitjà de l'acolliment familiar o l'acolliment residencial, i s'exercix el primer d'estos, per la persona o persones que determina l'entitat pública. Sobre la base esmentada, la institució de l'acolliment produïx la plena participació del menor en la vida familiar de les persones que ho reben i imposa a estes l'obligació de vetlar per ell, tindre'l en companyia seua, alimentar-lo, educar-lo i procurar-li una formació integral, segons disposa l'article 173.1 del Codi Civil, i l'acolliment familiar podrà adoptar les modalitats previstes en l'article 173 bis d'este cos legal, d'acolliment familiar simple, acolliment familiar preadoptiu, i acolliment familiar permanent, este últim, quan l'edat o altres circumstàncies del menor i la seua família així ho aconsellen i així l'informen els servicis d'atenció al menor, i l'entitat pública podrà sol·licitar del jutge, en este supòsit, que atribuïsca als acollidors aquelles facultats de la tutela que faciliten l'exercici de les seues responsabilitats, i s'atendrà en tot cas l'interés superior del menor.  
  
Segon. De les proves practicades es desprén que la situació d'acolliment familiar de caràcter permanent resulta totalment beneficiosa per al menor, i s'acompliran els requisits que assenyalen els articles 172 i 173 del Codi Civil, en concordança amb l'article 1.828 de la Llei d'Enjudiciament Civil de 1.881, havent prestat consentiment la família acollidora i informe favorable el ministeri fiscal. En tot cas, s'ha prescindit del tràmit de sentir la mare biològica per trobar-se en parador desconegut, i s'ha prestat el consentiment pels acollidors i pel pare biològic, per la qual cosa s'estima procedent acordar la constitució d'acolliment permanent amb la família acollidora proposada per l'entitat pública, els qui ostenten la guarda de fet, i es troba perfectament adaptat i integrat en la seua convivència, a la vista del contingut dels informes tècnics realitzats.  
  
Vistos els articles invocats i la resta de d'aplicació general.  
Part dispositiva  
Acord: Es constituïx l'acolliment familiar permanent del menor A. D. M. amb la família acollidora proposada per l'entitat pública, amb una duració fins a la majoria d'edat del menor, amb l'obligació de vetlar per ell, tindre'l en companyia seua, alimentar-lo, educar-lo i procurar-li una formació integral, sota la vigilància del ministeri fiscal i de l'ens públic.  
  
Notifiqueu esta sentència a les parts interessades i que hi han comparegut, i notifiqueu a la mare biològica per mitjà d'edictes que s'inseriran en el Diari Oficial de la Comunitat Valenciana i en el tauler d'anuncis d'este jutjat, tot això sense fer especial imposició de les costes de l'expedient.  
Contra esta resolució es pot preparar un recurs d'apel·lació en el termini de 20 dies des que es notifique davant d'este jutjat, perquè el resolga l'Audiència Provincial de València.  
Així mateix, d'acord amb el que disposa la disposició addicional quinzena de la Llei Orgànica del Poder Judicial en la redacció feta per la Llei Orgànica 1/2009, de 3 de novembre, per a la interposició de l'anterior recurs s'haurà d'acreditar que s'ha consignat en el compte de depòsits i consignacions d'este jutjat en Banesto la quantitat de 50 euros, i no s'admet a tràmit cap recurs el depòsit del qual no estiga constituït.  
  
Ho mana i firma, Sonsoles Mata Llorca, magistrada jutgessa del Jutjat de Primera Instància número 8. En done fe.  
Notificació: l'endemà vaig notificar de forma legal la resolució al ministeri fiscal i a la Generalitat Valenciana mitjançant un ofici expedit a través del servici comú de notificacions d'esta ciutat. En done fe.»  
  
  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat per a portar a efecte la diligència de notificació a Ruth Martínez Pérez.  
  
València, 28 d'octubre de 2014.- El secretari judicial: Rafael Roselló Sobrevela.